ઉમરેઠની ધી જ્યુબિલી ઇન્સ્ટિટ્યૂટના જવાબદારો દ્વારા ભેદભાવ રાખવામાં આવતો હોવાનો કિસ્સો જાણવા મળ્યો છે. ટ્રસ્ટી મંડળને અંધારા માં રાખી જોહુકમી ચાલવામાં આવતી હોવાની વ્યાપક ફરિયાદો પણ ઊઠવા પામી છે. ટ્રસ્ટ સંચાલિત પ્રાથમિક શાળાના પ્રાથમિક વિભાગના છ જેટલા વર્ગો ઘટાડી દેવાના અને અચાનક ફી વધારો કરી દેવાના નિર્ણયથી એકતરફ ઉહાપોહ થયો છે. તેવામાં ૪૮ કલાકથી વધુ સમયગાળા સુધી જેલવાસ ભોગવેલ માધ્યમિક શાળાના શિક્ષકને સસ્પેન્ડ કરવાને બદલે તેને છાવરવાના પ્રયાસ સામે આંગળી ચિંધાઇ રહી છે. તો આ મામલે અન્ય ટ્રસ્ટીઓમાં ભારોભાર નારાજગી પ્રવર્તી રહી છે.